CELEX: 32015D1068
Language: hr
Date: 2015-07-01 00:00:00
Title: Provedbena odluka Komisije (EU) 2015/1068 оd 1. srpnja 2015. o izmjeni Odluke 2002/994/EZ o određenim zaštitnim mjerama u vezi s proizvodima životinjskog podrijetla uvezenima iz Kine (priopćeno pod brojem dokumenta C(2015) 4437) (Tekst značajan za EGP)

3.7.2015   
            
            
               HR
            
            
               Službeni list Europske unije
            
            
               L 174/30
            
         PROVEDBENA ODLUKA KOMISIJE (EU) 2015/1068
   оd 1. srpnja 2015.
   o izmjeni Odluke 2002/994/EZ o određenim zaštitnim mjerama u vezi s proizvodima životinjskog podrijetla uvezenima iz Kine
   
      
         (priopćeno pod brojem dokumenta C(2015) 4437)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (1), a posebno njezin članak 22. stavak 6.,
   budući da:
   
               (1)
            
            
               Odluka Komisije 2002/994/EZ (2) primjenjuje se na sve proizvode životinjskog podrijetla uvezene iz Kine i namijenjene za prehranu ljudi ili hranidbu životinja.
            
         
               (2)
            
            
               U skladu s člankom 2. stavkom 1. te Odluke države članice zabranjuju uvoz tih proizvoda. U članku 2. stavku 2. predviđaju se dva odstupanja od te zabrane.
            
         
               (3)
            
            
               U skladu s prvim odstupanjem od članka 2. stavka 2. Odluke 2002/994/EZ države članice odobravaju uvoz proizvoda navedenih u dijelu I. Priloga toj Odluci u skladu s posebnim uvjetima zdravlja životinja i javnog zdravlja koji se primjenjuju na dotične proizvode.
            
         
               (4)
            
            
               U skladu s drugim odstupanjem od članka 2. stavka 2. te Odluke države članice odobravaju uvoz proizvoda navedenih u dijelu II. Priloga toj Odluci kojima se prilaže i posebna izjava kineskog nadležnog tijela u kojoj se navodi da dotični proizvodi nisu opasni za zdravlje životinja ili ljudi.
            
         
               (5)
            
            
               Postojanje dvaju popisa proizvoda stvorilo je nesigurnost u primjeni Odluke 2002/994/EZ jer neke tvari kao što su dodaci hrani za životinje i prehrambeni aditivi, dodaci prehrani te krmivo nisu uključeni ni u jedan popis. Kineska nadležna tijela zatražila su dodavanje drugih tvari u dio I., a osim toga, Komisija je ustanovila da razlozi koji su doveli do donošenja Odluke 2002/994/EZ nisu primjenjivi na dodatke hrani za životinje i prehrambene aditive, dodatke prehrani te krmivo jer su visoko rafinirani.
            
         
               (6)
            
            
               Odluku 2002/994/EZ trebalo bi stoga na odgovarajući način izmijeniti.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Dio I. Priloga Odluci 2002/994/EZ zamjenjuje se sljedećim:
   
      
         „DIO I.
      
      
         Popis proizvoda životinjskog podrijetla namijenjenih za prehranu ljudi ili hranidbu životinja kojih je uvoz u Uniju dopušten bez potvrde predviđene u članku 3.:
      
      
                  —
               
               
                  Proizvodi ribarstva osim:
                  
                              —
                           
                           
                              onih dobivenih akvakulturom,
                           
                        
                              —
                           
                           
                              očišćenih i/ili prerađenih škampa,
                           
                        
                              —
                           
                           
                              potočnih rakova vrste Procambrus clarkii ulovljenih u prirodnim slatkovodnim vodama ribolovom,
                           
                        
            
                  —
               
               
                  želatina,
               
            
                  —
               
               
                  hrana za kućne ljubimce kako je propisano Uredbom (EZ) br. 1069/2009 Europskog parlamenta i Vijeća (3),
               
            
                  —
               
               
                  tvari koje se upotrebljavaju kao prehrambeni aditivi kako je propisano Uredbom (EZ) br. 1333/2008 Europskog parlamenta i Vijeća (4),
               
            
                  —
               
               
                  tvari koje se upotrebljavaju kao dodaci prehrani ili u njima kako je propisano Direktivom br. 2002/46/EZ Europskog parlamenta i Vijeća (5),
               
            
                  —
               
               
                  kondroitin sulfat i glukozamin koji se smatraju kao krmivo, kako je propisano Uredbom Komisije (EU) br. 68/2013 (6),
               
            
                  —
               
               
                  L-cistein i L-cistin koji se smatraju kao dodaci hrani za životinje, kako je propisano Uredbom (EZ) br. 1831/2003 Europskog parlamenta i Vijeća (7).
               
            
   Članak 2.
   Ova je Odluka upućena državama članicama.
   
      Sastavljeno u Bruxellesu 1. srpnja 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 24, 30.1.1998., str. 9.
   
   
      (2)  Odluka Komisije 2002/994/EZ od 20. prosinca 2002. o određenim zaštitnim mjerama u vezi s proizvodima životinjskog podrijetla uvezenima iz Kine (SL L 348, 21.12.2002., str. 154.).